Godkendelsesmateriale til leverandører af personlig pleje, praktisk hjælp og 
madservice 
Sagsfremstilling 
21.                 Godkendelsesmateriale til leverandører af personlig pleje, praktisk hjælp og 
madservice - Åbent 
  
  
SAGENS INDHOLD 
Byrådet skal i denne sag tage stilling til godkendelse af revideret godkendelsesmateriale til private leverandører af 
personlig pleje, praktisk hjælp og madservice. 
  
Ifølge § 91 i Serviceloven skal Byrådet skabe grundlag for at borgere, der er visiteret til praktisk hjælp, personlig 
pleje og madservice, kan vælge mellem forskellige leverandører. 
  
Byrådet besluttede 25. juni 2013 at supplere godkendelsesmodellen med et fritvalgsbevis. [adresse] 
indebærer, at alle leverandører, der opfylder de kvalitets- og priskrav, som Byrådet har fastsat, kan blive godkendt 
som leverandør i [adresse]. [adresse] giver borgere, der er visiteret til hjælp efter servicelovens § 
83, adgang til selv at indgå en aftale med en CVR-registreret virksomhed om hjælpens udførelse. Leverandører efter 
fritvalgsbeviset skal ligeledes opfylde kommunens leverandør- og kvalitetskrav, herunder kommunens fritvalgspriser. 
  
Det frie leverandørvalg omfatter ikke beboere i plejeboliger og lignende boenheder. 
  
[adresse] godkendelsesmateriale til leverandører af personlig pleje, praktisk hjælp og madservice består 
af følgende dokumenter: 
· Leverandør- og kvalitetskrav 
· Kontrakt 
· Ansøgningsskema. 
  
Godkendelsesmaterialet indeholder en beskrivelse af de krav, som både kommunale og private leverandører skal 
leve op til. Byrådet har senest godkendt materialet for madservice og personlig pleje og praktisk hjælp 28. januar 
2014. 
  
Der er godkendt 2 private leverandører af personlig pleje og praktisk hjælp, der leverer hjemmehjælp til 67 borgere 
ud af 772 visiterede borgere. Der er godkendt 1 privat leverandør af madservice, der leverer mad til 72 borgere ud 
 
Byråd 
26. januar 2016 
Sagsnr. 710-2010-
22950 
Dok.nr. 710-2016-
18595 
Sagsbehandler 
DPRSK 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag  
Servicelovens § 91 
af 367 visiterede borgere. 
  
VURDERING 
Godkendelsesmaterialet for praktisk hjælp og personlig pleje er ændret således, at det følger kvalitetsstandarderne 
for ældre- og sundhedsområdet 2016, som Byrådet godkendte på møde 15. december 2015. Herudover er der lavet
mindre formuleringsmæssige ændringer. 
  
Ændringer i ”Leverandør og kvalitetskrav” for praktisk hjælp og personlig pleje er: 
· Afsnit 1.1 Frit valg og godkendelsesmodellen. I afsnittet er det præciseret, at to delegerede sygeplejeydelser 
indgår i den personlige pleje. 
· Afsnit 1.2.1 Antallet af ældre og visiterede. Afsnittet er opdateret med nye tal. 
· Afsnit 1.2.3 Midlertidig hjælp eller varig hjælp. Afsnittet er slettet, da der ikke længere skelnes mellem midlertidig 
og varig hjælp i lovgivningen. 
· Afsnit 2.1.3 Ydelsesbeskrivelse og leveringsfrekvens. Der er tilføjet et skema, som indeholder to delegerede 
sygeplejeydelser som både kommunale og private leverandører udfører. 
  
Ændringer i ”Kontrakt” for personlig pleje og praktisk hjælp” er: 
·  § 18 Krav til uddannelse. I afsnittet er det beskrevet, at leverandører af ydelserne ”kompressionsstrømper af og på” 
samt ”medicingivning” skal dokumentere, om de selv står for undervisning af medarbejdere eller deltager i [adresse] 
Kommunes gratis undervisning. 
  
Ændringer i ”Leverandør og kvalitetskrav” for Madservice er: 
· Afsnit 1.2.1 Antallet af ældre og visiterede. Afsnittet er opdateret med nye tal. 
· Afsnit 1.2.3 Midlertidig hjælp eller varig hjælp. Afsnittet er slettet, da der ikke længere skelnes mellem midlertidig 
og varig hjælp. 
  
Der er herudover lavet mindre sproglige rettelser i dokumenterne. Henvisninger til lovgivning og vejledninger er 
opdateret i det samlede materiale. Alle forslag til ændringer i godkendelsesmaterialet er markeret med rødt i 
bilagene. 
  
ØKONOMI 
De indarbejdede ændringer har ingen økonomiske konsekvenser. 
  
INDDRAGELSE 
Ældrerådet orienteres om godkendelsesmaterialet på deres møde 24. februar 2016. 
  
Social og Sundhed orienterer de private leverandører om ændringerne i godkendelsesmaterialet. 
  
INDSTILLING 
Direktøren for Social og Sundhed indstiller til Byrådet: 
  
1. At godkendelsesmaterialet for praktisk hjælp og personlig pleje godkendes. 
2. At godkendelsesmaterialet for madservice godkendes. 
  
BESLUTNING 
  
Social- og Sundhedsudvalget, 12. januar 2016: 
Fraværende: Ingen 
  
Ad 1. Indstilles godkendt. 
Ad 2. Indstilles godkendt med den ændring, at godkendelsesmaterialet tillige skal 
          indeholde mulighed for levering af varmholdt mad. Denne ændring forudsæt- 
          ter, at Byrådet forinden godkender en ændring af kvalitetsstandarden for æl- 
          dre- og sundhedsområdet i overensstemmelse hermed.   
  
Økonomiudvalget, 18. januar 2016: 
Fraværende: Oscar Sørensen 
  
Indstillingen fra [adresse] og Sundhedsudvalget indstilles godkendt. 
  
Bilag 
  
  
  
  
Byråd, 26. januar 2016: 
Fraværende: Bent Johansen 
  
Godkendt. 
Personlig pleje og praktisk hjælp Leverandør og 
kvalitetskrav 2016 
710-2016-3493 
Personlig pleje og praktisk hjælp Kontrakt 2016 
710-2016-3461 
Personlig pleje og praktisk hjælp 
Ansøgningsskema 2016 
710-2016-3453 
Madservice Leverandør og kvalitetskrav 2016 
710-2016-3422 
Madservice Kontrakt 2016 
710-2016-3447 
Madservice Ansøgningsskema 2016 
710-2016-3418 
